CELEX: 62019CA0704
Language: hu
Date: 2021-04-29 00:00:00
Title: C-704/19. sz. ügy: A Bíróság (kilencedik tanács) 2021. április 29-i ítélete – Európai Bizottság kontra Spanyol Királyság (Tagállami kötelezettségszegés – Állami támogatás – A digitális földfelszíni televíziózásnak a Comunidad Autónoma de Castilla – La Mancha [Kasztília – La Mancha autonóm közösség, Spanyolország] távoli és kevésbé urbanizált területein történő kiépítéséhez nyújtott támogatás – (EU) 2016/1385 határozat – Jogellenes és a belső piaccal összeegyeztethetetlen támogatás – A határidőn belül történő végrehajtás elmulasztása)

2021.7.5.   
            
            
               HU
            
            
               Az Európai Unió Hivatalos Lapja
            
            
               C 263/5
            
         
      A Bíróság (kilencedik tanács) 2021. április 29-i ítélete – Európai Bizottság kontra Spanyol Királyság
      (C-704/19. sz. ügy) (1)
      
      (Tagállami kötelezettségszegés - Állami támogatás - A digitális földfelszíni televíziózásnak a Comunidad Autónoma de Castilla – La Mancha [Kasztília – La Mancha autonóm közösség, Spanyolország] távoli és kevésbé urbanizált területein történő kiépítéséhez nyújtott támogatás - (EU) 2016/1385 határozat - Jogellenes és a belső piaccal összeegyeztethetetlen támogatás - A határidőn belül történő végrehajtás elmulasztása)
      (2021/C 263/06)
      Az eljárás nyelve: spanyol
      
         Felek
      
      
         Felperes: Európai Bizottság (képviselők: B. Stromsky, P. Arenas és P. Němečková meghatalmazottak)
      
         Alperes: Spanyol Királyság (képviselő: S. Jiménez García meghatalmazott)
      
         Rendelkező rész
      
      
                  1)
               
               
                  A Spanyol Királyság azáltal, hogy az előírt határidőn belül nem tette meg az ahhoz szükséges intézkedéseket, hogy a Telecom Castilla-La Mancha SA-val visszafizettesse a Kasztília-La Mancha hatóságai által a digitális földfelszíni televíziózásnak a Kasztília-La Mancha távoli és kevésbé urbanizált területein történő kiépítésére odaítélt SA.27408 (C 24/10 [korábbi NN 37/10, korábbi CP 19/09]) állami támogatásról szóló, 2014. október 1-jei (EU) 2016/1385 bizottsági határozat 1. cikkében jogellenesnek és a belső piaccal összeegyeztethetetlennek minősített állami támogatást, illetve azáltal, hogy nem bizonyította az említett támogatás esedékes kifizetéseinek megszüntetését, továbbá azáltal, hogy a Bizottsággal az előírt határidőn belül nem közölte az e határozatnak való megfelelés érdekében meghozott intézkedéseket, nem tett eleget az EUMSZ 288. cikk negyedik bekezdéséből és e határozat 3. és 4. cikkéből eredő kötelezettségeinek.
               
            
                  2)
               
               
                  A Bíróság a Spanyol Királyságot kötelezi a költségek viselésére.
               
            
         (1)  HL C 413., 2019.12.9.